Angelo d'Arrigo

'''Angelo d'Arrigo''' (; , Katanio, Sicilio, Italio — , Comiso, Sicilio, Italio) estis itala aviadsportisto-novatoro, piloto-deltaplanisto, farinto de kelkaj mondaj rekordoj kaj ornitologo vaste konata pro siaj flugoj kun anaroj de migrobirdoj.

## Frua biografio 
Angelo d'Arrigo naskiĝis  en la urgo Katanio. Li finis la Parizan sportan universitaton kaj dediĉis sian vivon al ekstremaj sportoj. Li okupiĝis pri rokogrimpado, instrukciis pri glisparaŝutado, deltaplanismo kaj skiado. Li kreskis en Parizo kaj poste translokiĝis al Sicilio, kie li estris fluglernejon kaj de kie li estis organizanta siajn flugajn ekspediciojn. Li plurfoje venkis en internaciaj konkuradoj pri flugado per ultramalpezaj motoraj aparatoj.

Fininte sportadon, li okupiĝis pri esplorado de konduto de migrobirdoj, flugante kune kun ili. Sian vivovojon li priskribis en sia libro.

## Flugo de espero 
En 2001 Angelo d'Arrigo unuafoje en la historio de la deltaplanado traflugis Saharon kaj Mediteraneon kune kun migrantaj agloj. Tiu sperto allogis atenton de sciencistoj kaj d'Arrigo estis invitita en la projekton «Flugo de espero» organizitan fare de sciencistoj de Rusio (Tutrusia esplora instituto pri naturprotekto, Biosfera rezervejo de Okao) kaj Usono (Internacia fondaĵo por protekto de gruoj). La celo estis enmeto en sovaĝan naturon de breditaj en mallibero birdidoj de blanka gruo, rara specio sub minaco de malapero. D'Arrigo sur sia deltaplano kondukis laŭ planita itinero anaron de gruidoj. La flugo okazis somere de 2002 en Tjumena provinco de Rusio.

## Ekspedicioj al Himalajo kaj Andoj 
La  d'Arrigo traflugis super Ĉomolungmo, ĉe alteco je 9000 metroj. Unuafoje homo leviĝis per deltaplano super la plej alta monto de la mondo. Same en Himalajo li liberigis al sovaĝa naturo aglidon. En — d'Arrigo ekspediciis al Andoj. Li longe trejniĝis en Sicilio kune kun kreskigataj de li birdidoj de kondoro, kiujn li nomis *Inca* kaj *Maya*, kaj ellaboris specialan tipon de deltaplano kiu imitis flugilon de kondoro. La  li traflugis super la monto Akonkagvo. Dum la flugo li praktikis spirmetodon de jogistoj kiun li elprovis dum trejnado en medicina centro de la Itala Aerarmeo. La  li faris flugon super la vulkano Tupungato. La flugo okazis ĉe alteco je 9100 metroj, tiel estis farita nova monda rekordo.

D'Arrigo planis traflugi super la Monto Vinson en Antarkto kaj liberigi siajn kondorojn al sovaĝejo en Peruo, sed tio jam ne povis okazi.

## Pereo 
La  dum aera spektaklo en aerarmea bazejo en Comiso (Italio) li flugis kiel pasaĝero per duloka malpezmotora aeroplano 3I Sky Arrow kiun stiris lia amiko, eksa piloto de F-104, emerita generalo Giulio De Marchis. Je 11:30 la aeroplano falis disde alteco de 200 metroj sur olivan arbareton, ambaŭ pilotoj pereis tuj. Restis lia familio: la edzino Laura Mancuso, du filoj kaj filino.

## Atingoj 
### Internaciaj konkursoj pri flugoj per ultramalpezaj motoraj aparatoj 
* 1 loko, Ralio de Maroko, Marakeŝo, 1990
* 1 loko, Ralio de Faraonoj, Kairo, 1990
* 1 loko, Ĉampionkonkurso de Francio, FAI, Parizo, 1990
* 1 loko, Ralio tra Sovetunio, Kievo, 1990
* 1 loko, Internaciaj konkuradoj, FAI, Bassano, 1990
* 2 loko, Monda ĉampionkonkurso, FAI, Budapeŝto, 1990
* 1 loko, Monda Pokalo, 1990
* 1 loko, Ĉampionkonkurso de Francio, FAI, Parizo, 1991
* 2 loko, Ĉampionkonkurso de Eŭropo, FAI, Dunakeszi, 1991
* 2 loko, Internacia konkurso de Bassano, FAI, Bassano, 1992
* 1 loko, Monda antaŭĉampionkonkurso pri hidroplanoj, Gvadelupo, 1992

### Mondaj atingoj 
* 1991 — Unuopa transflugo tra Saharo per motora deltaplano, Kairo — Kazablanko, 1200 km
* 1991 — Unuopa transflugo super Mediteraneo per motora deltaplano, Katanio — Kairo, 1830 km
* 2001 — Unuopa transflugo tra Saharo en libera flugo, 615 km
* 2001 — Transflugo super Mediteraneo en libera flugo, 170 km
* 2004 — Transflugo tra Siberio en libera flugo, 5300 km
* 2004 — Transflugo super Ĉomolungmo en libera flugo

### Mondaj rekordoj 
* 1991 — Monda rekordo en senhalta itinera flugo per motora deltaplano, 1830 km
* 1994 — Monda rekordo de supreniro per deltaplano por surakviĝo, 6500 m
* 1995 — Monda rekordo de supreniro per motora deltaplano, 9100 m
* 2000 — Monda rekordo en libera flugo super Etna, 6480 m
* 2004 — Monda rekordo de supreniro en libera flugo super la areo ĉirkaŭ Ĵuraso, 7010 m
* 2004 — Monda rekordo de supreniro en trenata flugo super , 7814 m

### Premioj 
* Premio «Saint-Exupéry», Francio, 1992
* Internacia premio «Fair Play Mecenate», Areco, 2002
* Premio Faber «Testimoni dello Spazio», Romo, 2002
* Premio de Fausto Copi «Bici d’Oro», Novi Ligure, 2003
* Internacia premio pro protekto de la ĉirkaŭa medio «Luigiano d’Oro», Terme Luigiane, 2003
* Premio «Ara di Glove», Pedara, 2004
* Internacia premio «Centauro d’Argentino», Belpasso, 2004
* Premio «Arte in Volo», Brindizio, 2004
* Explorer National Award, Usono, 2005

## Referencoj 
## Literaturo 
* 
* 

## Eksteraj ligiloj 
* Oficiala retejo je la memoro pri Angelo d'Arrigo
* 
* 
* 
* 

Kategorio:Naskiĝintoj la 3-an de aprilo
Kategorio:Naskiĝintoj en Italio
Kategorio:Mortintoj la 26-an de marto
Kategorio:Mortintoj en aviadilaj akcidentoj en Italio
Kategorio:Italaj ornitologoj
Kategorio:Italaj pilotoj
Kategorio:Deltaplanistoj